Diari Oficial de la Generalitat Valenciana


Sumari del DOGV 10496, del 28-02-2025 (2025/3641)

ACORD de 25 de febrer de 2025, de l'òrgan tècnic de selecció del procediment selectiu extraordinari d'estabilització pel sistema excepcional de concurs de mèrits, d'acord amb l'oferta pública d'estabilització aprovada mitjançant la Resolució de 27 de maig de 2022, de la presidenta de l'Institut Valencià de Serveis Socials, pel qual es publiquen les puntuacions definitives de la valoració de mèrits de diverses categories.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10030

Data del DOGV
:   28-02-2025

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2025/3641

CVE
:   TUWF-T-4043-7508

Data del document
:   25-02-2025

Organisme emissor
:   Institut Valencià de Serveis Socials

Tipus de document
:   Acord

De conformitat amb el que s'establix en la base 8 de la Resolució de 19 de desembre de 2022, del director general de l'Institut Valencià de Serveis Socials, per la qual, en el marc dels processos d'estabilització per a la reducció de la temporalitat en l'ocupació pública, s'aproven les bases generals i les convocatòries dels processos selectius per a l'accés a diferents categories de personal laboral, pel sistema excepcional de concurs de mèrits, d’acord amb l’OOP d'estabilització aprovada mitjançant la Resolució de 27 de maig de 2022, de la presidenta de l'Institut Valencià de Serveis Socials (DOGV 9497, 26.12.2022); publicades les puntuacions provisionals de la valoració de mèrits de les categories de secretaria de direcció (DOGV 10197, 23.12.2024) i coordinador/a auxiliar de manteniment i cap de l’Àrea de Recursos Tècnics Sociosanitaris (DOGV 10436, 16.01.2025), i una vegada resoltes les possibles reclamacions a estes, es procedix a publicar les puntuacions definitives de la valoració de mèrits, desglossada en els diferents apartats del barem, publicació que servirà de notificació a les persones interessades, així com la relació definitiva de persones que han superat el procés, per orde de puntuació total.

Així mateix, de conformitat amb el que s'establix en la base 9 de la Resolució de 19 de desembre de 2022, del director general de l’IVASS (DOGV 9497, 26.12.2022), l'òrgan tècnic de selecció elevarà a la Presidència de l’IVASS, perquè la publique en el *Diari Oficial de la Generalitat Valenciana*, la relació definitiva de persones que es proposen per a la formalització del contracte com a personal laboral fix, per orde de puntuació total, i que en cap cas superarà el de les places convocades.

Contra el present acord, que no esgota la via administrativa, es pot interposar un recurs d'alçada davant la Presidència de l’IVASS, en el termini d'un mes, tot això de conformitat amb el que es disposa en els articles 112, 121 i 122 de la Llei 39/2015, d'1 d'octubre, del procediment administratiu comú de les administracions públiques.

  

València, 25 de febrer de 2025

Begoña María Costa Guisado

Presidenta

Rafael Sotoca Covaleda

Secretari

Esta disposició conté annexos. Consulteu-ne la versió en PDF.